మరియం- ఉజ్- జమానీ చాలా సూక్ష్మ బుద్ధి కలిగిన వ్యాపారదక్షత కలిగిన మహిళ. పట్టు, సుగంధ ద్రవ్యాలు మొదలైన అంతర్జాతీయ వాణిజ్యంలో ఆమె క్రియాశీలక పాత్ర వహించింది. 
అమె మంచి వ్యాపారవేత్తగా వ్యవహరించింది.
మొఘల్ సభలో ఆమె అద్భుత వ్యాపారవేత్తలలో ఒకరుగా రాణించింది.
రాజమాత లాగా మరే ఉన్నత వంశమహిళ వ్యాపారవేత్తగా నమోదుచేయబడ లేదు. 

మరియం జమానీకి స్వంతమైన నౌకలు యాత్రీకులను పవిత్ర నగరం మక్కాకు తీసుకుపోతూ ఉండేవి. 1603లో ఆమె నౌక " రహీమి "ను 600- 700 మంది ప్రయాణీకులు, వస్తుసామాగ్రితో పోర్చుగీస్ దోపిడీ దారులు దోచుకున్నారు. రహిమీ ఎర్ర సముద్రం మీద ప్రయాణించే భారీ భారతియ నౌక. ఇది గొప్ప యాత్రీకుల నౌక అని యురేపియన్లకు తెలుసు. 
పోర్చుగీసులు నౌకను, యాత్రీకులను తిరిగి అప్పగించడానికి నిరాకరించినందుకు మొగల్ కోర్టులో ఆక్రందనలు మిన్నంటాయి. ఇది రాజమాతకు అవమానకరం అయింది. మొఘల్ రాజమాత అవమానం ఆమె ప్రియపుత్రుడు, మాతృభక్తుడు అయిన జహంగీరుకు అవమానం అయింది. ఆగ్రహించిన జహంగీర్ పోర్చుగీస్ పట్టణం డామన్ మీద దాడి సాగించాడు. 
ఇది సంపద కొరకు సాగిన పోరాటానికి చొహ్నంగా భావించవచ్చు. ఈ సంఘటన భవిష్యత్తులో భారతదేశంలో కాలనీ ప్రభుత్వాల స్థాపనకు నాంది అయింది.

ఆమె మొఘల్ సామ్రాజ్య సభలోని 4 సభ్యులలో ఒకరు. మరొకరు చక్రవర్తి. 12,000 సైన్యం కలిగిన ఒకే ఒక మహిళగా కూడా ఆమెకు ప్రత్యేక గుర్తింపు ఉంది., అలాగే ఆమె కొత్తసంవత్సరం సంబరాల సమయంలో ప్రముఖుల నుండి ఆభరణాలను కానుకగా అందుకునేది. 
మొఘల్ సభలో అధికారపత్రాలను (ఫర్మన్ అంటారు) జారీచేసే అధికారం ఉన్న మహిళలలో ఆమె ఒకరుగా ఆమెకు ప్రత్యేకత ఉంది. ఇలా అధికారపత్రాలను జారీచేయకలిగిన ప్రముఖ మొఘల్ అంతఃపుర స్త్రీలలో మొగల్ హారెం, హమీదా బాను బేగం, మరియం ఉజ్ జమానీ, నూర్జహాన్, ముంతాజ్ మహల్, నదీరా బాను, జహనారా బేగం మొదలైన వారు ఉన్నారు. 
Political influence and power
కుటుంబం
మతం
The misnomer of Jodhabai